ᱠᱟᱨᱤᱱᱟ ᱠᱟᱯᱩᱨ

ᱠᱟᱨᱤᱱᱟ ᱠᱟᱯᱩᱨ ᱠᱷᱟᱱ (ᱱᱤ ᱠᱟᱯᱩᱨ; ᱡᱟᱱᱟᱢ ᱒᱑ ᱥᱮᱯᱴᱮᱢᱵᱚᱨ ᱑᱙᱘᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱱᱩᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱧᱮᱞᱚᱜᱼᱟ ᱾ ᱱᱩᱭ ᱫᱚ ᱮᱠᱴᱟᱨ ᱨᱚᱬᱫᱷᱤᱨ ᱠᱟᱯᱩᱨ ᱟᱨ ᱵᱚᱵᱤᱛᱟ ᱱᱤᱠᱤᱱᱤᱡ ᱵᱤᱴᱤ ᱠᱟᱱᱟᱭ ᱟᱨ ᱮᱠᱴᱨᱮᱥ ᱠᱚᱨᱤᱥᱢᱟ ᱠᱟᱯᱩᱨᱤᱡ ᱦᱩᱰᱤᱧ ᱢᱤᱥᱨᱟ ᱠᱟᱱᱟᱭ ᱾ ᱨᱳᱢᱟᱝᱴᱤᱠ ᱠᱚᱢᱮᱰᱤ ᱞᱮᱠᱟᱛᱮ ᱠᱨᱟᱭᱤᱢ ᱰᱨᱟᱢᱟ ᱫᱷᱟᱹᱨᱤᱡ ᱟᱹᱰᱤ ᱞᱮᱠᱟᱱ ᱯᱷᱤᱞᱢ ᱥᱴᱟᱭᱤᱞ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱞᱮᱠᱟᱱᱟᱜ ᱠᱤᱨᱫᱟᱨ ᱱᱤᱵᱷᱟᱣ ᱞᱟᱹᱜᱤᱫ ᱛᱮ ᱯᱷᱮᱢᱚᱥ - ᱠᱟᱯᱩᱨ ᱫᱚ ᱛᱩᱨᱩᱭ ᱜᱚᱴᱟᱝ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱥᱟᱶᱛᱮ ᱟᱹᱰᱤ ᱜᱟᱱ ᱥᱤᱨᱯᱷᱟᱹ ᱠᱚ ᱧᱟᱢ ᱟᱠᱟᱫᱼᱟ, ᱟᱨ ᱵᱚᱞᱤᱣᱩᱰ ᱨᱤᱱᱤᱡ ᱟᱹᱰᱤ ᱰᱮᱦᱮᱨ ᱟᱨᱡᱟᱣᱤᱡ ᱮᱠᱴᱨᱮᱥ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟᱭ ᱾

᱒᱐᱐᱐ ᱥᱟᱞ ᱨᱮ ᱨᱤᱯᱷᱭᱩᱡᱤ ᱨᱮ ᱟᱡᱟᱜ ᱩᱱᱩᱫᱩᱜ ᱮᱛᱚᱦᱚᱵ ᱠᱟᱛᱮ ᱛᱟᱭᱚᱢ, ᱠᱟᱯᱩᱨ ᱫᱚ ᱜᱟᱭᱟᱱ ᱟᱥᱳᱠᱟ ᱟᱨ ᱠᱟᱵᱷᱤ ᱠᱷᱩᱥᱤ ᱠᱟᱵᱷᱤ ᱜᱟᱢ... (ᱵᱟᱱᱟᱨ ᱒᱐᱐᱑) ᱨᱮ ᱯᱟᱴ ᱥᱟᱶᱛᱮ ᱟᱡ ᱜᱮ ᱛᱷᱟᱯᱚᱱ ᱠᱮᱜᱼᱟᱭ ᱾ ᱩᱱᱤᱫᱚ ᱒᱐᱐᱔ ᱥᱟᱞ ᱨᱮᱱᱟᱜ ᱜᱟᱭᱟᱱ ᱫᱮᱵᱽ ᱨᱮ ᱢᱤᱫ ᱞᱟᱹᱲᱦᱟᱹᱭ ᱜᱩᱡᱩᱜ ᱨᱮᱱᱟᱜ ᱟᱡᱟᱜ ᱪᱤᱛᱟᱹᱨ ᱚᱞ ᱟᱨ ᱒᱐᱐᱖ ᱥᱟᱞ ᱨᱮᱱᱟᱜ ᱜᱩᱱᱦᱟᱹ ᱯᱷᱤᱞᱢ ᱳᱢᱠᱟᱨᱟ ᱨᱮ ᱣᱤᱞᱤᱭᱚᱢ ᱥᱮᱠᱥᱯᱤᱭᱚᱨᱤᱡ ᱦᱤᱨᱚᱭᱤᱱ ᱰᱮᱥᱰᱮᱢᱳᱱᱟ ᱨᱮ ᱛᱷᱟᱯᱚᱱ ᱠᱮᱫ ᱢᱤᱫ ᱪᱟᱨᱟᱠᱴᱟᱨ ᱞᱟᱹᱜᱤᱫ ᱛᱮ ᱞᱟᱹᱠᱛᱤᱭᱟᱱ ᱩᱨᱩᱢᱮ ᱟᱨᱡᱟᱣ ᱠᱮᱜᱼᱟᱭ ᱾ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱫᱚ ᱡᱟᱵᱽ ᱣᱮ ᱢᱮᱴ (᱒᱐᱐᱗) ᱟᱨ ᱮᱠ ᱢᱟᱭ ᱚᱣᱨ ᱮᱠ ᱛᱩ (᱒᱐᱑᱒), ᱛᱷᱨᱤᱞᱟᱨ ᱠᱩᱨᱵᱟᱱ (᱒᱐᱐᱙) ᱟᱨ ᱛᱟᱞᱟᱥ: ᱫᱟ ᱟᱸᱥᱚᱨ ᱞᱟᱭᱤᱡᱽ ᱣᱤᱫᱤᱱ (᱒᱐᱑᱒), ᱟᱨ ᱜᱟᱭᱟᱱ ᱫᱚ ᱣᱤ ᱟᱨ ᱯᱷᱮᱢᱤᱞᱤ (᱒᱐᱑᱐), ᱦᱚᱨᱤᱭᱤᱱ (᱒᱐᱑᱒) ᱟᱨ ᱩᱲᱛᱟ ᱯᱟᱸᱡᱟᱵᱽ (᱒᱐᱑᱖) ᱨᱮ ᱟᱡ ᱫᱮᱠᱷᱟᱣ ᱞᱟᱹᱜᱤᱫ ᱛᱮ ᱟᱨ ᱮᱯᱨᱤᱥᱤᱭᱮᱥᱚᱱᱮ ᱧᱟᱢ ᱠᱮᱜᱼᱟᱭ ᱾ ᱩᱱᱤ ᱟᱹᱰᱤ ᱰᱮᱦᱮᱨ ᱟᱨᱡᱟᱣᱟᱜ ᱨᱤᱞᱤᱡᱽ ᱨᱮ ᱜᱟᱭᱟᱱ ᱓ ᱤᱰᱤᱭᱚᱴᱥ (᱒᱐᱐᱙), ᱵᱚᱰᱤᱜᱟᱨᱰ (᱒᱐᱑᱑) ᱟᱨ ᱵᱟᱡᱽᱨᱟᱸᱜᱤ ᱵᱷᱟᱭᱡᱟᱱ (᱒᱐᱑᱕), ᱮᱠᱥᱟᱱ ᱯᱷᱤᱞᱢ ᱥᱤᱝᱜᱷᱟᱢ ᱨᱤᱴᱟᱨᱱᱥ (᱒᱐᱑᱔), ᱟᱨ ᱠᱚᱢᱮᱰᱤ ᱫᱚ ᱵᱤᱨᱮ ᱫᱤ ᱣᱮᱰᱤᱝ (᱒᱐᱑᱘) ᱟᱨ ᱜᱩᱰ ᱱᱤᱭᱩᱣᱮᱡᱽ (᱒᱐᱑᱙) ᱥᱮᱞᱮᱫ ᱢᱮᱱᱟᱜᱼᱟ ᱾

ᱠᱟᱯᱩᱨ ᱫᱚ ᱮᱠᱴᱟᱨ ᱥᱮᱯᱷ ᱟᱞᱤ ᱠᱷᱟᱱ ᱥᱟᱞᱟᱜ ᱮ ᱵᱟᱯᱞᱟ ᱟᱠᱟᱱᱟᱭ, ᱡᱟᱦᱟᱸᱭ ᱫᱚ ᱩᱱᱤᱨᱤᱱ ᱵᱟᱨᱭᱟ ᱵᱮᱴᱟ ᱢᱮᱱᱟᱜ ᱠᱤᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱠᱟᱨᱤᱱᱟ ᱟᱜ ᱡᱟᱱᱟᱢ ᱫᱚ ᱒᱑ ᱥᱮᱯᱴᱮᱢᱵᱚᱨ ᱑᱙᱘᱐ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱩᱢᱵᱟᱭ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱠᱟᱨᱤᱱᱟ ᱫᱚ ᱨᱚᱬᱫᱷᱤᱨ ᱠᱟᱯᱩᱨ ᱟᱨ ᱵᱚᱵᱤᱛᱟ (ᱡᱟᱦᱟᱸ ᱫᱚ ᱵᱟᱯᱞᱟ ᱢᱟᱬᱟᱝ ᱟᱜ ᱧᱩᱛᱩᱢ ᱫᱚ ᱥᱤᱵᱽᱫᱟᱥᱱᱤ ᱛᱟᱦᱮᱸ ᱠᱟᱱᱟ) ᱛᱤᱠᱤᱱᱤᱡ ᱦᱩᱰᱤᱧ  ᱵᱤᱴᱤ ᱠᱟᱱᱟᱭ ᱾ ᱩᱱᱠᱤᱱᱤᱡ ᱢᱟᱨᱟᱝ ᱵᱤᱴᱤ ᱫᱚ ᱠᱚᱨᱤᱥᱢᱟ ᱦᱚᱸᱭ ᱮᱠᱴᱨᱮᱥ ᱠᱟᱱᱟᱭ ᱾ ᱩᱱᱤ ᱫᱚ ᱮᱠᱴᱟᱨ ᱟᱨ ᱯᱷᱤᱞᱢ ᱵᱮᱱᱟᱣ ᱤᱡ ᱨᱟᱡᱽ ᱠᱟᱯᱩᱨᱤᱡ ᱜᱚᱲᱚᱢ ᱠᱩᱲᱤ, ᱮᱠᱴᱟᱨ ᱦᱚᱨᱤ ᱥᱤᱵᱽᱫᱟᱥᱟᱱᱤ ᱤᱡ ᱜᱚᱲᱚᱢ ᱠᱚᱲᱤ ᱟᱨ ᱯᱷᱤᱞᱢ ᱵᱮᱱᱟᱣ ᱤᱡ ᱯᱨᱤᱛᱷᱵᱤᱨᱟᱡᱽ ᱠᱟᱯᱩᱨᱤᱡ ᱢᱟᱨᱟᱝ ᱜᱚᱲᱚᱢ ᱠᱩᱲᱤ ᱠᱟᱱᱟᱭ ᱾ ᱮᱠᱴᱟᱨ ᱨᱤᱥᱤ ᱠᱟᱯᱩᱨ ᱫᱚ ᱟᱡ ᱠᱟᱠᱟ ᱠᱟᱱᱟᱭ, ᱟᱨ ᱟᱡᱤᱜ ᱵᱮᱴᱟ ᱫᱚ ᱮᱠᱴᱟᱨ ᱨᱚᱬᱵᱤᱨ ᱠᱟᱯᱩᱨ ᱠᱟᱱᱟᱭ, ᱟᱡᱤᱜ ᱡᱚᱲᱟᱣ ᱵᱚᱭᱦᱟ ᱠᱟᱱᱟᱭ ᱾ ᱠᱟᱯᱩᱨ ᱞᱮᱠᱟᱛᱮ, "ᱠᱟᱨᱤᱱᱟ" ᱧᱩᱛᱩᱢ ᱫᱚ ᱮᱱᱟ ᱠᱮᱨᱮᱱᱤᱱᱟ ᱧᱩᱛᱩᱢ ᱯᱚᱛᱚᱵ ᱠᱷᱚᱱ ᱦᱟᱛᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱟᱡ ᱟᱭᱳ ᱛᱤᱥ ᱯᱟᱲᱦᱟᱣ ᱠᱟᱱ ᱛᱟᱦᱮᱸᱫ ᱩᱱᱡᱷᱚᱜ ᱩᱱᱤ ᱫᱚ ᱯᱮᱨᱮᱡ ᱦᱚᱲᱢᱚ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱟᱡ ᱵᱟᱵᱟ ᱥᱮᱫ ᱠᱷᱚᱱ ᱫᱚ ᱯᱟᱸᱡᱟᱵᱤ ᱦᱤᱱᱫᱩ ᱵᱚᱝᱥᱚ ᱨᱤᱱᱤᱡ ᱠᱟᱱᱟᱭ, ᱟᱨ ᱟᱡ ᱟᱭᱳ ᱥᱮᱫ ᱫᱚ ᱩᱱᱤ ᱥᱤᱱᱫᱷᱤ ᱦᱤᱱᱫᱩ ᱟᱨ ᱵᱨᱤᱴᱤᱥ ᱵᱚᱝᱥᱚ ᱨᱤᱱᱤᱡ ᱠᱟᱱᱟᱭ ᱾

ᱥᱤᱨᱯᱷᱟᱹ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:᱑᱙᱘᱐ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱯᱟᱸᱡᱟᱵᱤ ᱦᱚᱲ
ᱛᱷᱚᱠ:ᱥᱤᱱᱫᱷᱤ ᱦᱚᱲ